# Akhmad Kadírov

### De Viquipèdia

Akhmad Abdulkhamidovitx Kadírov (en rus: Ахмат Абдулхамидович Кадыров), (23 d'agost de 1951 - 9 de maig de 2004), va ser president de Txetxènia els anys 2003 i 2004, fins que va ser assassinat per rebels txetxens en un atemptat a Grozni. Membre d'una família txetxena víctima de les deportacions de Stalin, Akhmad Kadírov va néixer durant l'exili al Kazakhstan. Va poder tornar a Tsenteroi, localitat originaria, l'any 1957. Amb la fi de la Unió Soviètica i l'inici de les hostilitats russo-txetxenes, Kadirov es convertí en cabdill militar i religiós, defensant posicions independentistes. Posteriorment, va optar per recolzar el govern federal i es convertí en aliat de Vladimir Putin a Txetxènia, i va ser elegit president el 5 d'octubre de 2003 després d'unes eleccions no reconegudes per l'OSCE. L'espectacular atemptat[1] que li va costar la vida el 9 de maig de 2004, succeí a l'estadi de Grozni, en una desfilada militar que commemorava la fi de la Segona Guerra Mundial. Una mina terrestre col·locada sota la tribuna que presidia va matar-lo a ell, dos dels seus guardaespatlles, el president del Consell d'Estat Txetxè, un nen i un periodista de Reuters. Entre els més de 56 ferits hi hagué Valeri Baranov, comandant de les forces russes a Txetxènia. Després de la seva mort, va ser nomenat president Serguei Abramov. Un dels seus quatre fills, Ramzan Kadírov, és l'actual primer ministre de Txetxènia i lidera l'exèrcit dels kadirovski.

## [edita] Referències

1. ↑ El presidente de Chechenia muere en un atentado en Grozni La Vanguardia

Obtingut de "http://ca.wikipedia.org../../../a/k/h/Akhmad_Kad%C3%ADrov_6a08.html"

Categoria: Txetxens

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Esperanto
- Español
- Eesti
- Suomi
- Français
- 日本語
- 한국어
- Nederlands
- Polski
- Português
- Русский
- Slovenščina
- Svenska
- 中文